La regidoria de Joventut i Infància obrirà el termini de preinscripció del curs de monitor d'activitats de temps lliure del 17 d'octubre al 30 de novembre
19 de setembre 2022

El departament de Joventut i Infància de l'Ajuntament de Sagunt obrirà el termini d'inscripció del curs de monitor d'activitats de temps lliure infantil i juvenil 2022/2023 del 17 d'octubre al 30 de novembre. El curs compta amb 310 hores, de les quals 150 són lectives i 160 pràctiques, i l'horari serà els dissabtes i dies en període vacacional escolar de 10.00 a 14.00 i de 16.00 a 20.00 hores.

El curs capacita per a organitzar, dinamitzar i avaluar activitats de temps lliure educatiu, dirigides a la infància i la joventut, en el marc de la programació general d'una organització. A més, aplica les tècniques específiques d'animació grupal, incidix explícitament en l'educació en valors i atén les mesures bàsiques de seguretat i prevenció de riscos.

Les i els joves interessats han de ser majors de 18 anys en el moment d'iniciar les pràctiques. Les dates del curs són els dies 23, 26, 27, 28, 29 i 30 de desembre de 2022; 2, 3, 4, 5, 7, 14, 21 i 28 de gener, i finalment, els dies 4, 11 i 18 febrer de 2023. El lloc on es realitzarà serà en el Casal Jove Sagunt.

La preinscripció del curs es farà en línia, a través de la plataforma d'inscripció, quan s'òbriga el període corresponent en l'enllaç[**https://aytosagunto.apuntate.online/pio/**](https://eur03.safelinks.protection.outlook.com/?url=https%3A%2F%2Faytosagunto.apuntate.online%2Fpio%2F&data=05%7C01%7Credaccion.prensa%40aytosagunto.es%7Ced230977f4224397173708da9a2e017d%7C0e89bb392f74470b886da2d2375152e4%7C0%7C0%7C637991820533282378%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=dh4trd%2BZg8ewHvzXetxUhF8BpAUvvH%2F77MccmiYFDK4%3D&reserved=0). Una vegada acabada la preinscripció, si hi ha més persones preinscrites que places, es realitzarà un sorteig, tenint en compte els criteris de preferència en la inscripció (menors de 30 anys i residència en el municipi)

El preu de la matricula és de 140 euros. Les persones interessades a obtindre més informació poden fer-ho en el Casal Jove Port, C/ Vent de Marinada, s/n (46520 Port) o trucant al Telèfon. 96 268 34 39, o en el Casal Jove Sagunt, C/ Romeu nº8 (46500 Sagunt) o a través del telèfon. 96 265 58 80.

![](/media/qxmbtmfh/cartel-curso-monitor-2022-2023.jpg?width=599.1129032258065&height=850)

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infancia-obrira-el-termini-de-preinscripcio-del-curs-de-monitor-d-activitats-de-temps-lliure-del-17-d-octubre-al-30-de-novembre/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infancia-obrira-el-termini-de-preinscripcio-del-curs-de-monitor-d-activitats-de-temps-lliure-del-17-d-octubre-al-30-de-novembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infancia-obrira-el-termini-de-preinscripcio-del-curs-de-monitor-d-activitats-de-temps-lliure-del-17-d-octubre-al-30-de-novembre/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infancia-obrira-el-termini-de-preinscripcio-del-curs-de-monitor-d-activitats-de-temps-lliure-del-17-d-octubre-al-30-de-novembre/)